Daina Gudzinevičiūtė

Daina Gudzinevičiūtė (g. 1965 m. gruodžio 23 d. Vilniuje) – Lietuvos šaulė, olimpinė šaudymo į skriejančius taikinius čempionė. LTOK prezidentė, TOK narė. 2001 m. apdovanota Gedimino antrojo laipsnio ordinu.

 Biografija 

1986 m. tapo Lietuvos stendinio šaudymo rinktinės nare. Pasiekė ir pagerino 9 Lietuvos rekordus. 1988–1989 m. Sovietų sąjungos rinktinės narė. 1988 m. laimėjo Europos čempionato aukso medalius asmeninėse ir komandinėse varžybose, TSRS taurę.

1988, 1989, 1992 m. pasaulio policijos čempionatuose laimėjo aukso, 1992 m. Europos čempionate – sidabro ir bronzos medalius. 1996 m. Atlantos Olimpinėse žaidynėse užėmė dešimtą vietą.

2000 m. olimpinėse žaidynėse įtraukta šaudymo į skriejančius taikinius rungtis moterims. Šių žaidynių kvalifikacinėse varžybose D. Gudzinevičiūtė pataikė į 71 iš 75 taikinių ir į 22 iš 25 finale. Surinkusi 93 taškus užėmė pirmąją vietą, rezultatas tapo olimpiniu rekordu.

2004 m. olimpinėse žaidynėse D. Gudzinevičiūtė kvalifikacinėse varžybose pataikė į 55 taikinius iš 75, finale nedalyvavo ir užėmė 14 vietą tarp 17 dalyvių. Geriausias Atėnų olimpinių žaidynių rezultatas šioje rungtyje – 88 taškai.

1988–2005 dirbo VRM ir VSAT.https://www.lrytas.lt/stilius/karamele/2020/10/10/news/daina-gudzineviciute-atvere-sirdi-apie-tevo-netekti-ir-santykius-su-vyrais-16582338https://www.moteris.lt/lt/veidai/g-40591-d-gudzineviciute-kai-tapau-zinoma-didziausiu-isbandymu-patyre-mano-draugyste 

2005–12 Lietuvos tautinio olimpinio komiteto Vykdomojo komiteto narė.https://www.vle.lt/straipsnis/daina-gudzineviciute/ 2012 m. spalio 12 d. išrinkta LTOK prezidente. 2018 m. tapo pirmąja Lietuvos atstove Tarptautiniame olimpiniame komitete.

 Rezultatai 
1988  Europos čempionatas  Stambulas, Turkija  1  Tranšetas  1861992  Europos čempionatas  Stambulas, Turkija  2  Dupletas  93+251992  Europos čempionatas  Stambulas, Turkija  3  Tranšetas  1801993  Pasaulio čempionatas  Barselona, Ispanija  7  Dupletas  1031994  Pasaulio čempionatas  Fagnano, Italija  22  Dupletas  931995  Pasaulio čempionatas  Nikosija, Kipras  9  Dupletas  1021996  Olimpinės žaidynės  Atlanta, JAV  10  Dupletas  1011997  Pasaulio čempionatas  Lima, Peru  13  Tranšetas  561997  Pasaulio čempionatas  Lima, Peru  24  Dupletas  881998  Pasaulio čempionatas  Fagnano, Italija  4  Tranšetas  1121998  Pasaulio čempionatas  Barselona, Ispanija  38  Dupletas  601998  Pasaulio čempionatas  Barselona, Ispanija  23  Dupletas  951999  Pasaulio čempionatas  Tamperė, Suomija  36  Tranšetas  591999  Pasaulio čempionatas  Tamperė, Suomija  34  Dupletas  852000  Olimpinės žaidynės  Sidnėjus, Australija  1  Tranšetas  71+22 (OR)2001  Pasaulio čempionatas  Kairas, Egiptas  9  Tranšetas  662001  Pasaulio čempionatas  Kairas, Egiptas  21  Dupletas  942002  Pasaulio čempionatas  Lahtis, Suomija  2  Tranšetas  69+232002  Pasaulio taurės finalas  Lonato del Garda, Italija  8  Tranšetas  622003  Pasaulio čempionatas  Nikosija, Kipras  14  Tranšetas  662004  Olimpinės žaidynės  Atenai, Graikija  14  Tranšetas  552005  Pasaulio čempionatas  Lonato del Garda, Italija  36  Tranšetas  622005  Europos čempionatas  Belgradas, Serbija ir Juodkalnija  2  Tranšetas  69+222006  Pasaulio čempionatas  Zagrebas, Kroatija  52  Tranšetas  582007  Pasaulio čempionatas  Nikosija, Kipras  6  Tranšetas  66+142006  Pasaulio čempionatas  Zagrebas, Kroatija  14  Dupletas  802008  Olimpinės žaidynės  Pekinas, Kinija  5  Tranšetas  69+172009  Pasaulio čempionatas  Mariboras, Slovėnija  15  Tranšetas  692009  Pasaulio taurės etapas  San Marinas, San Marinas  1 Tranšetas  68+202009  Pasaulio taurės finalas  Pekinas, Kinija  10  Tranšetas  502009  Europos čempionatas  Osijekas, Kroatija  2  Tranšetas  69+192011  Pasaulio čempionatas  Belgradas, Serbija  30  Tranšetas  682012  Olimpinės žaidynės  Londonas, Jungtinė Karalystė  14  Tranšetas  66

 Šaltiniai 

Kategorija:Lietuvos šauliai
Kategorija:Lietuvos olimpiečiai
Kategorija:Lietuvos policininkai
Kategorija:Olimpiniai rekordininkai
Kategorija:Lietuvos Olimpinio komiteto nariai
Kategorija:Tarptautinio olimpinio komiteto nariai